Guido Dei gratia Senonensis archiepiscopus omnibus ad quos littere iste pervenerint in Domino salutem. Notum fieri volumus tam presentibus quam futuris quod Iterius de Malo nido miles in extrema voluntate dedit in perpetuam elemosinam ecclesie Vallis lucentis et fratribus ibi Deo servientibus de adquisito suo unum modium annone singulis annis percipiendum in decima de Torigniaco infra octabas sancti Remigii, tres sextarios frumenti, tres sextarios siliginis et dimidium modium tremesii. Hanc autem donationem laudavit Emelina mater sua et fratres sui Ansellus et Henricus et sorores sue Agnes et Sibilla et Clementia. Ansellus autem promisit donationem istam per omnia garantire. Anno M° C° nonagesimo secundo. Data Senonis per manum magistri Petri cancellerii.